Αυτό το λήμμα αφορά το χωριό της Χαλκιδικής.  Για άλλες χρήσεις, δείτε: Πετράλωνα (αποσαφήνιση).
Συντεταγμένες: 40°22′08″N 23°09′34″E﻿ / ﻿40.36889°N 23.15944°E﻿ / 40.36889; 23.15944

Τα **Πετράλωνα** είναι ημιορεινό χωριό του Νομού Χαλκιδικής. Διοικητικά ανήκει στον Δήμο Νέας Προποντίδας της Περιφέρειας Κεντρικής Μακεδονίας (πρόγραμμα Καλλικράτης). 

Από το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του Δήμου Τρίγλιας.

Καταλαμβάνεται κατά μεγάλο μέρος από το όρος Κατσίκα. Από την κορυφή της Κατσίκας φαίνεται όλη η Χαλκιδική πανοραμικά. Κατά την απογραφή του 2001 είχε 362 κατοίκους. Η απόστασή τους από τη Θεσσαλονίκη είναι 50 χιλιόμετρα. Οι κάτοικοι ασχολούνται με τη γεωργία (σιτηρά) και κτηνοτροφία. Στο χωριό λειτουργούν νηπιαγωγείο, αγροτικό ιατρείο και αγροτικός συνεταιρισμός.

Σε απόσταση ενός περίπου χιλιομέτρου από το χωριό, στο όρος Κατσίκα, βρίσκεται το σπήλαιο των Πετραλώνων. Στο σπήλαιο έχουν βρεθεί ανθρωπολογικά ευρήματα και τα παλαιότερα ίχνη κατοίκησης του ελληνικού γεωγραφικού χώρου. Είναι επισκέψιμο από το 1979 και οι ανασκαφές σε αυτό συνεχίζονται.

Στο Ανθρωπολογικό Μουσείο, που λειτουργεί από το 1978 βρίσκουμε ομοιώματα του μαυσωλείου του αρχανθρώπου των Πετραλώνων, τα αρχαιότερα δείγματα φωτιάς (τουλάχιστον 1.000.000 ετών), καθώς επίσης και πολλά λίθινα και οστέινα εργαλεία, τα οποία βρέθηκαν στη Νέα Τρίγλια.

Ιστορικά στοιχεία
-----------------

Ο οικισμός σε όλη τη διάρκεια της οθωμανικής περιόδου ονομαζόταν Καλαβρητα και κατοικούνταν από Τούρκους, διοικητικά υπαγόταν στο ναχιγιέ της Καλαμαριάς.Στο χωριό εγκαταστάθηκαν μετά το 1922 πρόσφυγες, που είχαν καταγωγή από τον Πόντο (Δίτσε) της Μικράς Ασίας. Εκεί βρήκαν ντόπιους κατοίκους από την Κρήνη. Εγκαταστάθηκαν στην αρχή σε τσιφλίκια Τούρκων και έπειτα έκτισαν δικά τους σπίτια με πέτρα και ξύλο. Αργότερα, το Κράτος τους έδωσε γη και άρχισαν να την καλλιεργούν συστηματικά. Ο νεότερος ναός του Προφήτη Ηλία ολοκληρώθηκε το 1964. Στα Πετράλωνα δραστηριοποιείται Πολιτιστικός Σύλλογος Ποντίων, ο οποίος ιδρύθηκε το 1979, υπάρχει επίσης ο πολιτιστικός σύλλογος "Οι Αργοναύτες".

Δείτε επίσης
------------

* Σπήλαιο Πετραλώνων

Παραπομπές
----------

1. ↑  «Δήμος Τριγλίας». Αρχειοθετήθηκε από το πρωτότυπο στις 8 Ιουλίου 2010. Ανακτήθηκε στις 28 Ιανουαρίου 2011.
2. ↑  «e-city.gr». Αρχειοθετήθηκε από το πρωτότυπο στις 18 Νοεμβρίου 2007. Ανακτήθηκε στις 12 Ιανουαρίου 2008.
3. ↑  Σπήλαιο των Πετραλώνων[*νεκρός σύνδεσμος*]
4. ↑

Εξωτερικοί σύνδεσμοι
--------------------

* Αλήθεια, ποιος είστε... (Αρχείο ντοκιμαντέρ της ΕΡΤ)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Νέας Προποντίδας |
| --- |
|  |
| Δημοτική Ενότητα Καλλικράτειας | 
* Άγιος Παύλος
* Νεοχωράκιον
* Νέα Γωνιά
* Νέα Ηράκλεια
* Νέα Καλλικράτεια
* Νέα Σίλατα
* Λάκκωμα
* Ροδόκηπος
* Σωζόπολις
 |
|  |
| Δημοτική Ενότητα Μουδανιών | 
* Άγιος Μάμας
* Άγιος Παντελεήμων
* Διονυσίου
* Ζωγράφου
* Μουριές
* Νέα Μουδανιά
* Νέα Ποτείδαια
* Παπά Αλώνι
* Παραλία Διονυσίου
* Παραλία Πορταριάς
* Πορταριά
* Πόρτες
* Σήμαντρα
* Φλογητά
 |
|  |
| Δημοτική Ενότητα Τρίγλιας | 
* Ελαιοχώρια
* Κρήνη
* Μετόχι
* Νέα Πλάγια
* Νέα Τένεδος
* Νέα Τρίγλια
* Παραλία Νέας Τριγλίας
* Πετράλωνα
 |
|  |
| 
* Έδρα: Νέα Μουδανιά
* \* (Οικισμοί με μη μόνιμο πληθυσμό)
 |

 |

|  |  |  |  |
| --- | --- | --- | --- |
| 

| π • σ • ε
Τοπικές κοινότητες δημοτικής ενότητας Τρίγλιας |
| --- |
|  |
| 
* Νέα Τρίγλια
* Ελαιοχώρια
* Κρήνη
* Νέα Τένεδος
* Νέα Πλάγια
* Πετράλωνα
 |

 |